Užpildas

Užpildas () – medžiaga, kuria kažkas užpildoma. Užpildas paprastai yra inertiška medžiaga, dedama dėl mechaninių savybių.

Užpildų rūšys:
 anodinis užpildas () – (galvaninė apsauga nuo korozijos) mažos varžos šalia užkasto anodo, naudojama efektyviajai varžai tarp anodo ir grunto mažinti.LST 1909:2003 Dujų sistema. Požeminių plieninių skirstomųjų dujotiekių ir įvadų apsauga nuo korozijos. Bendrieji reikalavimai
 armuojamasis užpildas () – užpildas, kurio pridedama į plastiką vienai arba daugiau jo mechaninių tvirtumo savybių pagerinti.[EN ISO 472:2001 Plastikai. Aiškinamasis žodynas (ISO 472:1999)
 avalynės užpildai – medžiaga ar tam tikros detalės, kuriomis užpildomos ertmės gaminamos avalynės pakulnėse, paduose.
 betono užpildas () – biri natūrali ar dirbtinė mineralinė medžiaga, iš vienodo ar skirtingų dydžių grūdelių.
 dažų ir lakų užpildas () – milteliai, netirpstantys dažų tirpiklyje ir dedami į dažus, kad pakeistų dažų sudaromos dangos savybes.
 grafinis užpildas () – spalva arba piešinys, kuriuo užpildoma tam tikra paveikslo dalis, geometrinės figūros vidus, vienodos spalvos paveikslo sritis.
 klijų užpildas – klijų tirpiklyje netirpūs milteliai, gerinantys klijų vartojamąsias savybes (stabilumą, stiprumą ir pan.). Tam naudojami aliuminio milteliai, kaolinas, medienos miltai, silikatai, suodžiai.
 klijų pripildas – klijų užpildo rūšis. Šis užpildas didina klijų kiekį (neviršijus tam tikros ribos klijuojamosios savybės nepablogėja) ir mažina klijų kainą.
 medienos modifikavimo užpildas – medžiaga, kuria užpildomos medienos poros, kad pagerėtų medienos savybes.
 medienos gaminių užpildas () – tuščiavidurį skydą užpildantis tašelių, klijuotos faneros, medienos plaušo plokščių juostelių ar spiralinių drožlių rinkinys, ar suklijuotų popieriaus lakštų korys.Aiškinamasis medienos terminų žodynas: (terminai rusų, vokiečių, anglų kalbomis) / [ats. redaktorius Bronislovas Papreckis]. – 2-asis patais. ir papild. leid. – Kaunas : Technologija, 1998
 mėsos užpildas – paprastai angliavandeninė maisto medžiaga (pvz., krakmolas, kviečių miltai), dedama į maltą mėsą. Toks užpildas sugeria vandenį ar riebalus (riebi mėsa atrodo ne tokia riebi), didina faršo tūrį, keičia jo faktūrą.
 popieriaus užpildas – vandenyje netirpios arba mažai tirpios medžiagos, dedamos į gaminamo popieriaus ar kartono masę. Užpildas popierių padaro nepermatomą ir baltesnį.
 porų užpildas () – medienos paviršiaus apdailinė medžiaga, susidedanti iš plėvėdario (dažniausiai aliejaus) ir didelio kiekio (iki 80%) inertinio užpildo.Aiškinamasis medienos terminų žodynas: (terminai rusų, vokiečių, anglų kalbomis) / [ats. redaktorius Bronislovas Papreckis]. – 2-asis patais. ir papild. leid. – Kaunas : Technologija, 1998
 trąšų užpildas – medžiaga, kurios augalai įsisavinti negali, dedama į trąšas, kad padidinti trašų tūrį ir palengvinti jų išbarstymą.
 skalbimo priemonių užpildai – užpildai dedami į skalbimo priemones, kad išlaikytų gaminio substanciją. Gamintojai nesąžiningai naudoja užpildus dideliais kiekiais tam, kad padidintų gaminio tūrį ir masę. Dažniausiai naudojami užpildai natrio sulfatas ir vanduo.
 žaislų užpildas – minkšta medžiaga (pvz., porolono gabalėliai ir pan.), kuria užpildomas minkštųjų žaislų vidus.
 vaistų užpildas () – paprastai farmakologiškai pasyvi medžiaga, į kurią įmaišoma veiklioji medžiaga (aktyvios vaistinės cheminės medžiagos). Toks užpildas didina tūrį, lengvina preparato panaudojimą ir dozavimą. Pvz., laktozė, etilceliuliozė.
 kosmetiniai kūno užpildai – mineraliniai, organiniai kūno užpildai, skirti paslėpti kūno defektus (raukšles (poodinės injekcijos), veido poras, randus ir pan.). Aktorinis, maskuojamasis grimas.

 Panašu į užpildus 
 Įdaras () – maistinė medžiaga, kuria užpildomas tam tikro maisto gaminio (pvz., saldainio, pyragaičio, pyrago, virtinio, kukulio ir pan.) vidus. Įdaras būna maistingas, suteikia tam tikrą gardį, juntamą faktūrą (todėl neatitinka aukščiau išvardintų užpildų, kurie yra paprastai būna inertiški, keičia tik mechanines savybes).

 Nuorodos 

Kategorija:Medžiagos